उन्होंने विकास कार्यक्रमों की समीक्षा करते हुए अधिकारियों का आह्वान किया कि विभिन्न कार्यक्रमों में सरकार के माध्यम से विभागीय अधिकारियों को जो बजट उपलब्ध कराया गया है, उसके सापेक्ष समस्त अधिकारीगण अपने सभी कार्यों को समय बद्धता एवं गुणवत्ता के साथ पूर्ण करते हुए जनमानस को सरकार की योजनाओं का लाभ पहुंचाने की कार्यवाही करेंगे। माननीय मंत्री जी ने कहा कि जनपद में खनन माफिया पर रासुका लगाते हुए जिला प्रशासन के द्वारा बहुत ही सराहनीय कार्य किया गया है इसी प्रकार की कार्यवाही जो अन्य खनन चिन्हित माफिया हैं उनके विरुद्ध कड़ी से कड़ी कार्यवाही सुनिश्चित की जाए। उन्हांेने विद्युत विभाग के कार्यो की समीक्षा करते हुये कहा कि विद्युत विभाग के द्वारा जनता की जो शिकायतें है उनका निस्तारण तत्काल प्रभाव से गाॅव गाॅव में कैम्प के माध्यम से करायें अन्यथा की स्थिति में सम्बन्धित के विरूद्ध कठोरतम कार्यवाही सुनिश्चित की जायेंगी। उन्होंने कहा कि प्रदेश सरकार की सर्वोच्च प्राथमिकता है कि सभी जनता की शिकायतें एवं समस्याओं का त्वरित गति से निदान हो, इसके लिए विभिन्न प्रकार के ऑनलाइन कार्यक्रम संचालित किए गए हैं।